Audi AG, ła ze una caza automobiłìstega todesca, fondada da August Horch inte'l 1909 co'l nome , ma che za da'l 1910 ła ga adotà ła nova denominasion . Da'l 1964 ła ghe partien a'l Grupo Volkswagen. Ła ze menbro de l'Istituto europeo par łe norme de tełeconunegasion . Łe orìzene de l'Audi łe roda datorno a ła parsona de August Horch, considarà uno dei pionieri e prinsipałi costituenti de ła nasita e de'l zviłupo de'l setor automobiłìstego in Europa. Inte'l 1899 el ga fondà a Cołonia ła dita , spesiałizada in reparasion de cuełe che łe jera łe prime autoveture de ła storia, ma che de łì a poco asè ła ze devenjùa na vera e propia Caza costrutora. Ma August Horch el zera na parsonałità instancabiłe e piena de idèe inovative, che'l provava de volta in volta a concretizar e ad aplegar za so i primi modełi Horch. E par questo, na gran mota dei só cołeghi mal tołerava 'sta só nova połìtega inovadora. I rezvolti i se ga fato infati sentir in poco tenpo. Horch el se catava a èsar speso escluzo da łe riunion de'l Consejo de Aministrasion , portando come pretèsto el fato che'l “spendacaiva” masa fondi aziendałi par i só esparimenti. Inte'l 1909, August Horch el ga łasà l'azienda: par njente frustà, ma a'l raverso uncora co na gran voja de far, Horch el sunà sù in poco tenpo na dicreta cuantità de danaro, grasie anca a'l juto de serti só amighi e cołeghi che da ła i gaveva prozetà de seguir August non apena st'altro el gavese trovà modo de recostruir da zero ła só Caza automobiłìstega. Co'l danaro sunà sù, August Horch el ga cronpà un teren a poche sentinere de metri da dove sorzeva ła só ex-azienda e el ga fato costruir un novo stabiłimento in pochi mezi, dando a ła łuze ła dita : A ze stà łà che'l ga scumisià a costruir łe "só" Horch, convinto che'l gavarìa da ałora podesto ausumer łe só desizion in maniera autonoma. Poco dopo parò, ze nasùo un primo problema: i vertisi de ła prima Horch, fondada inte'l 1899, i ghe gavea vietà ad August Horch de uzar cuel nome in cuanto marchio rezistrà . Ła cuestion ła ze stà sołevada a'l tribunałe siviłe, dove August Horch el ze stà costreto a non utiłizar pì el só conjome come marchio. August Horch no'l ga mancà de esprimar el só dezaponto verso i só veci cołeghi. Tra i proponenti de ła cauza ghe zera stà Paul e Franz Fikentscher, zio e nevodo, entranbi amisi asè de August, nonché cołeghi de łaoro. El cazo el ga vołesto che Franz el gavese un fio de dieze ani studente de łatin, el cuało, venjùo a conosensa de'l problema de August Horch, el ga proponesto a 'st'ùtlemo de tradùzer el só conjome in łatin par recavarne na nova paroła da doparar come marca. In todesco antigo, infati, ła paroła "horch" ła ghe coresponde a l'inperativo de'l verbo "horchen" . In łatin, cuindi, "horch" el pol corespóndar a l'inperativo de'l verbo "audire", cioè "audi". Ze stà cusì che inte'l 1909 ga nasesto ła "Audi-Werke", a Zwickau, in Sasonia . Łe Audi łe ga otenjùo ben presto boni consensi: ła zente ła saveva che dadrìo a st'altra nova azienda no ghe jera che el fondador de cueła Horch, che za da calche ano el se jera inposto de métar l'atension so ła cuałità de łe só veture. Par i só novi modełi, August Horch el ga sełiesto come denominasion łe łétare de l'alfabeto. Ła prima Audi de ła storia, nasùa inte'l 1910, ła ze stà ła Typ A, sostituìa l'ano drio da ła Typ B, a ła cuała A se ga afiancà ła Typ C, e cusì via.